Lesen 6
Olsem Wanem Pasin Bilong Bung Wantaim Ol Wanbilip i Helpim Mipela?
Maski weda i no gutpela o mipela i mas wokabaut brukim bikbus, oltaim mipela i save go long ol miting Kristen. Maski i gat planti hatwok long laip na skin i les bihain long wok mani, bilong wanem ol Witnes Bilong Jehova i wok strong long bung wantaim ol wanbilip bilong ol?
Em i gutpela bilong helpim mipela. Long ol lain em mipela i save bung wantaim long kongrigesen, Pol i tok: ‘Yupela wan wan i mas tingim ol arapela.’ (Hibru 10:24) Dispela hap tok i makim olsem mipela i mas save gut long narapela narapela. Olsem na tok bilong Pol i kirapim mipela long tingim tru ol narapela. Taim mipela i kisim save long ol narapela insait long kongrigesen, mipela i painimaut olsem sampela bilong ol i winim ol wankain hevi olsem bilong mipela, na ol i ken helpim mipela long winim ol dispela hevi.
Em i strongim pasin bilong pas gut wantaim ol pren. Long ol miting bilong mipela, mipela i save bung wantaim ol bratasista em ol i gutpela pren bilong mipela. Long ol narapela taim, mipela i save bung wantaim bilong kisim amamas. Ol dispela bung i helpim mipela olsem wanem? Mipela i lain long tingim moa yet narapela narapela, na dispela i helpim mipela long pas gut tru wantaim. Na taim hevi i painim ol bratasista bilong mipela, mipela i redi long helpim ol, bikos pasin pren i stap pinis namel long mipela. (Sindaun 17:17) Taim mipela i bung wantaim ol bratasista insait long kongrigesen, mipela i soim olsem mipela i tingim tru narapela narapela.
Mipela i laik kirapim yu long poroman wantaim ol man husat i mekim laik bilong God. Bai yu painim ol kain poroman olsem namel long ol Witnes Bilong Jehova. Plis no ken larim wanpela samting i stopim yu long bung wantaim mipela.
Bilong wanem pasin bilong bung wantaim long ol miting i helpim mipela?
Yu laik bung wantaim kongrigesen bilong mipela long wanem taim
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn